DONIAU DUW. 


Cyflwynedig i'r Parch. R.J. JONES, M.A., Aberdar, 


Pwy a genfydd dlysni'r wawrddydd, 
Deifl drem ar ser y nos, 

Heb foliannu ei Greawdydd, 
Luniodd nef a daear dlos ? 


Mae'n ariannu'r bluen eira, 
Pennu rhif y cenllysg mân ; 

Mesur rhew ac oerni'r gaua', 
Er tymheru'r gwanwyn glân. 


Duw sy'n lliwio grudd y rhosyn, 
Harddu'r lili lwys ei bron; 

Rhoddi salm ar fin aderyn, 
Llywio'r gwynt, rhoi hân i'r donn, 


Mae yn gwasgar tês yr heulwen, 
Ffrwyno'r storm â grym Eilaw; 

Ffaglu'r nos â fflach y fellten, 
Erchi'r saethau i gadw draw. 


Bysedd Ior sy'n lliwio'r enfys, 
Balmu chwyth yr awel bêr ; 

Nyddu sidan-wisg y lindys, 
Gloewi'r lloer, goleuo'r sêr. 


Detyd rwymau godre'r cwmwl, 
A dyhidla'r gwlith a'r gwlaw ; 

Dangos Ki anfeidrol feddwl 
Mae yr hyn a wna Ei law. 


Tlws felyna frig y gwenith, 
Ac addfeda gnwd yr yd ; 
Try'r ysgubau oll yn fendith, 
Er arlwyo byrddau'r byd. 


Pwy all fesur maint Ei ddoniau, 
Rhifo'i drugareddau rhad, 
Heb ymostwng ar ei liniau, 
A rhoi mawl i'w Nefol Dad ? 

